ภณ-น้ำหวาน ดีใจจบสวย กดดัน ฟากฟ้าคีรีดาว มาตรฐานสูง
จูงมือกันลาจอไปแบบสวยๆสำหรับละคร ฟากฟ้าคีรีดาว ทางช่อง 3 ด้วยเรตติ้งตอนจบ 5.49 ในกลุ่มผู้ชมอายุ 15 ปีขึ้นไปในเขตกรุงเทพฯ และหัวเมืองใหญ่ และกลุ่มผู้ชมที่มีอายุ 15 ปีขึ้นไปทั่วประเทศ 4.33ทั้งนี้เลยอยากฟังเสียงของคู่พระนางอย่าง ภณ–ณวัสน์ ภู่พันธัชสีห์ และ น้ำหวาน–ภูริตา สุปินชุมภู จะว่าอย่างไรโดย น้ำหวาน เผยว่า ละครเรื่องนี้เป็นอีกหนึ่งความทุ่มเทของหวาน และทีมงานทุกคน เรตติ้งออกมาสูงแบบนี้ก็คุ้มกับความเหนื่อยและความทุ่มเทค่ะ ขอบคุณเป่าจินจงที่แม้จะเป็นการร่วมงานกันครั้งแรกแต่อบอุ่นมากค่ะ ดูแลกันเหมือนเป็นครอบครัว หวานได้เรียนรู้อะไรเยอะมาก ได้วิชาเยอะมาก ขอบคุณสำหรับทั้งคำชมและคำติ หวานพร้อมปรับปรุง พัฒนา เพื่อให้ดียิ่งๆขึ้นไป และขอบคุณที่อินไปกับบทบาทที่เราได้รับและแสดงออกไปค่ะ หลังจากนี้หวานจะมีงานละครเรื่องสัญญารักสัญญาลวง เล่นกับเด่นคุณค่ะ ก็ฝากติดตามด้วยค่ะ>> อ่านเรื่องย่อนิยายทุกเรื่อง คลิกที่นี่ <<ส่วน ภณ กล่าวว่า ผมขอบคุณทุกคนที่ติดตามฟากฟ้าคีรีดาวตั้งแต่ตอนแรกถึงตอนสุดท้าย ช่วยกันแชร์จนละครติดเทรนด์ทวิตเตอร์อันดับ 1 หลายครั้ง ขอบคุณทุกคำติชม ทีมงาน นักแสดงจะเอาไปปรับใช้ในเรื่องต่อไป ฟีดแบ็กสำหรับผมทุกคนจะพูดถึงเรื่องการแสดง เพราะได้เห็นผมในหลายๆรูปแบบที่ไม่เคยเห็นมาก่อน ทั้งบทดราม่า แอ็กชัน คอมเมดี้ โรแมนติก เรื่องเดียวครบเลย เราทุ่มเท 8-9 เดือน ตั้งใจกันมากๆฟีดแบ็กดีเกินคาด เราก็หายเหนื่อยเลย กดดันกับผลงานต่อไปมั้ย? แอบกดดันครับ เพราะเราตั้งมาตรฐานไว้ระดับนี้ เรื่องต่อไปก็ควรจะให้ดียิ่งขึ้น สำหรับเรื่องเก็บแผ่นดินถ่ายไปบ้างแล้ว ตอนนี้อยู่ในช่วงพักกองตามมาตรการล็อกดาวน์ แต่อาตู่ พี่นุช พี่กัปตัน ผู้กำกับ ก็ติดต่อนักแสดงกันตลอด มีส่งของกิน มีนัดซ้อมร้องเพลง เพราะผมได้ร้องเพลงประกอบละคร ผมเล่นเป็นทหารชื่อชลชาติ เวลาประจำการอยู่ตามชายแดน คิดถึงคนรัก ก็จะดีดกีตาร์ร้องเพลง สำหรับผมเสน่ห์ของการแสดงคือ ทำยังไงให้ตัวละครตัวนั้นมีชีวิต ให้คนดูเชื่อว่านั่นคือตัวละครไม่ใช่ภณ-ณวัสน์ ถ้าเราทำได้ถึงจุดนั้น ผมก็จะภูมิใจ ฝากถึงแฟนๆละครด้วยครับ ผมมี 2 เรื่อง เก็บแผ่นดิน กับพราวมุก ครับ.
จูงมือกันลาจอไปแบบสวยๆสำหรับละคร ฟากฟ้าคีรีดาว ทางช่อง 3 ด้วยเรตติ้งตอนจบ 5.49 ในกลุ่มผู้ชมอายุ 15 ปีขึ้นไป
ฟากฟ้าคีรีดาว,ภณ ณวัสน์,น้ำหวาน ภูริตา,เรตติ้ง,ละครช่อง 3,นิยาย,ข่าววันนี้,ละคร